Thomas Lipton
Thomas Lipton, 1850-1931, britisk erhvervsmand. Thomas Lipton etablerede i 1876 egen virksomhed i Glasgow, hvis hovedartikel var te, og etablerede senere en række filialer i Storbritannien. Han erhvervede desuden plantager på Ceylon (Sri Lanka) og i Indien, og hans verdenskendte virksomhed er nu en del af Unilever-koncernen.
Thomas Lipton var en ivrig sejler og kendes også for sine fem America's Cup-udfordringer i årene 1899-1930 med bådene Shamrock I-V, der med længder på ca. 37 m er de største kapsejladsbåde, der nogensinde er bygget.